**АДМИНИСТРАТИВЕН СЪД – ВЕЛИКО ТЪРНОВО ОБЯВЯВА**

**УЧЕНИЧЕСКИ КОНКУРС ЗА ЕСЕ НА ТЕМА „ПРАВОТО И МОРАЛЪТ“**

Като част от инициативите по Образователна програма „Съдебната власт – информиран избор и гражданско доверие. Отворени съдилища и прокуратури” за учебната 2020 г. – 2021 и във връзка с Ден на отворените врати 2021 г. Административен съд – Велико Търново организира конкурс за есе на тема **„Правото и моралът“** за ученици от VIII до XII клас от училищата в Област Велико Търново. Целта на конкурса е да се повиши правната култура на учениците, да се провокират творческите им търсения и вниманието им към съдебната власт.

**РЕГЛАМЕНТ**

1. **Участници**: ученици от VIII до XІІ клас включително от училищата в Област Велико Търново. Всеки автор има право да участва с едно есе.
2. **Изисквания за оформление**:

* Формат: DOC или DOCX на Microsoft Word;
* Обем: до три печатни страници формат А4;
* Разредка на редове и абзаци: 1,5;
* Подравняване: двустранно;
* Шрифт: Times New Roman;
* Размер на шрифта: 12.

1. **Придружаваща информация** (като текст на електронното писмо):

* Трите имена на автора, възраст и клас;
* Пълно наименование на училището и населеното място, в което се намира;
* E-mail адрес и телефонен номер за връзка;
* Попълнена декларация-съгласие.

1. **Предаване на творбите**: в срок до 17.10.2021 г. на [admsvt@gmail.com](mailto:admsvt@gmail.com)**.**
2. **Оценяване**: тричленно жури, съставено от съдии от Административен съд – Велико Търново и учител по български език и литература.
3. **Награждаване**: в Деня на отворените врати на Административен съд – Велико Търново – 28.10.2021 година.
4. **Награден фонд**: Всички участници ще получат грамота.

**І награда** – ваучер за книги на стойност 60 лева;

**ІІ награда –** ваучер за книги на стойност 40 лева;

**ІІІ награда** – ваучер за книги на стойност 20 лева.

**Критерии за оценка**:

|  |  |  |
| --- | --- | --- |
| **№** | **Критерии** | **Точки** |
| **1.** | **Компетентности за изграждане на есе** | **10** |
| 1.1. | Недвусмислено изразява лична позиция, провокирана от поставения проблем | 2 |
| 1.2. | Обвързва проблема с актуалния контекст | 2 |
| 1.3. | Използва подходящи стилово езикови средства за постигане на убедителност и въздействие | 3 |
| 1.4. | Умее да интерпретира различни аспекти на проблема | 3 |
| **2.** | **Компетентности за изграждане на аргументативен текст** | **12** |
| 2.1. | Формулира теза, съответстваща на поставения проблем | 3 |
| 2.2. | Изгражда задълбочена логически последователна и смислово обвързана с темата аргументация | 3 |
| 2.3. | Изгражда логическа или асоциативна организация на текста | 3 |
| 2.4. | Свързва логически последователно композиционните части | 3 |
| **3.** | **Езикови компетентности** | **8** |
| 3.1. | Владее и прилага правописната норма | 2 |
| 3.2. | Владее и прилага лексикалната норма | 2 |
| 3.3. | Владее и прилага граматичната норма | 2 |
| 3.4. | Владее и прилага пунктуационната норма | 2 |

Отличените съчинения ще бъдат публикувани на интернет страницата на Административен съд – Велико Търново.

* При наличие на въпроси или в случай на необходимост от допълнителна информация може да се свържете със Стела Тошкова – съдебен помощник при Административен съд Велико Търново: тел. 062 600 467, [**admsvt@gmail.com**](mailto:admsvt@gmail.com)